
En aquest treball es realitza una descripció del sistema dunar de associat al fons de la 
cala Escorxada i situat al S de l'illa de Menorca (Illes Balears). El treball descriu un 
sistema platja-duna que es troba vinculat a la sortida d'aigua del barranc. Es tracta 
d'un sistema format per la unitat de platja i un camp de dunes remuntats davanteres 
que es desenvolupen al llarg del fons de cala 1 presenten dos lòbuls de formes dunars 
que grimpen una de les vessants de la cala. Aquest sistema ha estat fixat per la 
sembra de vegetació de port arbori. A més de la descripció física també s'incorpora 
un inventari florístic 1 una breu discussió sobre les característiques de la vegetació. 

DESCRIPTION OF THE DUNAR SYSTEM OF CALA ESCORXADA (S OF 
MINORCA, BALEARIC ISLANDS). In this work, a description of the dune system 
associated with the bottom of the Cala Escorxada and located on the South of 
Menorca Island Menorca (Balearic Islands). This paper describes a beach-dune 
system which is linked to the water outlet of the gully. It is a system formed by the 
unit a field of dunes and beach front pumped that develop along the creek bottom and 
have two lobes forms a dune it climbs the slopes of the creek. This system has been 
set for the port tree planting vegetation. Besides the physical description is also 
incorporated a floristic checklist and a brief discussion on the characteristics of the 
vegetation. 

troben en bon estat de conservació. Malgrat 
tractar-se d'importants formacions naturals, 


Menorca compta amb gran quantitat de ja sigui com ecosistemes ja sigui com a 
sistemes platja-duna que encara avui es recurs turístic, hi ha poca bibliografia sobre 

aquests, 1 alguns d'ells no han estat descrits 
a dia d'avui com és el cas del sistema dunar 
de cala Escorxada. Revisada la bibliografia 
existent sobre sistemes dunars a Menorca 
(Roig-Munar et al., 2008a; 2008b) gairebé 
no es troben cites de cala Escoxada, tan sols 
les de Rosselló (2004), que l'anomena cala 
Corcada, i que li atribueix morfologies de 
connotacions  càrstiques, relacionant la 
formació de la cala amb la probabilitat 
d'existència de dolines, les quals exer- 
ceixen una important tasca modeladora com 
a conseqüència de la fracturació miocènica 


API 


T 
- 


400 mM 





de la zona. Rosselló (2004) també fa 
esment a la presència d'una morfologia 
dunar que arriba fins els 30 m d'alçada, 
atribuible a la regolfada dels vents de 
llevant. 

El present treball és una aportació a la 
descripció geomorfològica 1 botànica del 
sistema platja-duna de cala Escorxada, 
situat al sud de Menorca, Illes Balears (Fig. 
1). Constitueix un dipòsit eòlic actiu de 
fons de cala, ubicat a la sortida d'un barranc 
poc actiu. La seva ubicació, lluny de 
carreteres, urbanitzacions o qualsevol tipus 


Fig. 1. Localització del sistema platja-duna de cala Escorxada, S de Menorca. 
Fig. I. Location of dunar system of cala Escorxada, South Minorca. 

d'assentament humà 1 el fet de gaudir de la 
protecció d'ANEI ha permès la seva 
protecció 1 per tan el manteniment dels seus 
processos mor-fològics. 


Litologia 


La plataforma carbonàtica del Migjorn 
menorquí es caracteritza per una forta 
homogeneitat geològica, formada per 
calcarenites miocèniques, materials força 
permeables, gràcies a una elevada proporció 
de diàclasis que els travessen (Obrador 1 
Pomar, 2004). La disposició general del 
relleu es correspon amb una plataforma 
inclinada que capbuça suaument cap el sud, 
entorn a l'1 956, acabant en una línea de 


costa brusca amb una sèrie de penya-segats 
que tenen la seva màxima expressió a la 
zona central, disminuint de forma 
progressiva cap els seus extrems. 
Bourrouihl (1973) proposà una segmen- 
tació d'aquesta plataforma en tres blocs, 
essent el límit oest del bloc central al 
voltant de Macarella 1 Cala Turqueta (fins a 
Torrellafuda), mentre que el seu extrem 
oriental es situa a son Bou (fins Alaior). En 
el bloc central és on localitzem la nostra 
àrea d'estudi, la qual es caracteritza per ser 
el sector més elevat, amb una altitud 
mitjana de 83 m, on només el 6% del seu 
espai està per davall dels 30 m, limitant 
amb la mar amb penya-segats de diferents 
alçades que oscil-len entre els 70 1 els 40 m, 
i segmentats pels diferents torrents que la 





Fig. 2. Vista obliqua de cala Escorxada. 
Fig. 2. Oblique view of cala Escorxada. 

ame auc 


Fig. 3. Vista general del sistema dunar davanter i la fragmentació de l'hàbitat per accessos d'usuaris. 
Fig. 3. General view of the front dune system and the habitat fragmentation for user access. 


travessen de nord a sud donant lloc a una 
sèrie de barrancs paral.-lels (Pardo i Porres, 
2004). La cala es desenvolupa a la 
desembocadura del Barranc de sa Torre que 
ziga-zaga al seu tram final degut a la 
fracturació en sentit nord-sud. A diferència 
d'altres cales del Migjorn, no té plana 
d'inundació, ni tampoc tanca cap zona 
humida. A la Fig. 2 podem observar el 
desenvolupament de les formes dunars 
condicionades per la sortida del barranc, 
força condicionat per les fractures 
dominants que han afavorit aquesta forma 
de cala. 


Descripció geomorfológica 


Actualment, aquest sistema ocupa una 
superfície total d'aproximadament 20.201 
m? i es desenvolupa cap el nord de la platja, 
voltant cap a una direcció E, seguint la 
sortida del torrent de forma meandriforme, 
fins acabar a la duna remuntant que assoleix 
una alcada de 53 m (Fig. 4). Els materials 
sedimentaris que conformen el sistema 
estan formats majoritàriament per arenes 
bioclàstiques de mida fina a mitjana 
(Gómez-Pujol et al., 2004). La platja ocupa 


una superfície d'aproximadament 3.638 m’ i 
s'estén al llarg d'un front de 125 m de 
longitud amb una amplària variable fins a 
peu de foredune de 25 m. És habitual trobar 
bermes acumulades de Posidonia oceanica 
a la zona de batuda d'onatge. 

Amb base al perfil longitudinal realitzat 
sobre el sistema platja-duna, direcció VV-E 
(Fig. 5) podem observar la zona més 
planera de platja, associada a un dels penya- 
segats del VV, i el seu contacte amb les 
morfologies davanteres, d'escassa potència 
1 amb crestes força planeres, no destacant- 
se formes ben definides. Es pot observar 
que el contacte entre la zona d'avantduna 1 
el desenvolupament de les formes dunats 
grimpants presenten percentatges d'incli- 
nació superiors al 2890. 

La morfologia davantera presenta un 
cordó continu que s'estén per la zona alta 
de platja 1 ocupa la zona d'inundació del 
barranc, no apreciant formes erosives de 
tipus natural. Aquestes formes ocupen una 
superfície aproximada de 4.814 m", amb 
una potència mitja no superior a 1 m. 
Aquest camp de dunes davanteres es troba 
ben delimitat per la platja 1 les vessants del 
torrent, així com un paleopenya-segat d'uns 
5 m d'alçada a la seva part septentrional. 

Actualment, aquestes formes presenten 
fragmentació de tipus antrópic degut a la 
gestió poc coherent realitzades per la 
Direcció General de Costes de Balears que 
han afavorit la seva compactació, eradicació 
de vegetació 1 fragmentació, així com l'inici 
de processos erosius incipients fins ara no 
detectats en aquest sistema (Fig. 3). També 





TT Duna semiestabilitzada 
ed Duna grimpadora 


Ce Sector de deflació 

















K ™ Paleo penya-segat 


K P Penya-segat 


es troba un petit camp de dunes aillat de la 
platja per la construcció d'uns abocadors 
particulars a la zona alta de platja 1 el camí 
rodat, aquesta forma relicta ocupa una 
superfície de 2.913 m^. A la zona interna 
del sistema dunar val a destacar una antiga 
extracció d'arena que afectà una superfície 
de 2.981 m". 

Fig. 4. Cartografia geomorfológica del sistema platja-duna de cala Escorxada. 
Fig. 4. Geomorphological cartography of beach-dune system of cala Escorxada. 

Fig. 5. Perfil longitudinal del sistema dunar d'Escorxada. 
Fig. 5. Longitudinal profile of the Escorxada dune system. 


A] seu tram final observem un camp de 
dunes semiestabilitzades que remunten els 
pendents de la cala, superiors al 46 90, 
direcció E-W, ocupant una superfície de 
12.480 m (Fig. 6). 


Flora i vegetació 


Per a l'estudi de la flora vascular de 
l'arenal de Cala Escorxada s'ha seguit la 
mateixa | metodologia emprada a la 
descripció recent d'altres sistemes dunars 
(Roig-Munar et al., 2007, 2008a, 2008b, 
2009). Aquesta ha consistit, bàsicament, en 
la realització d'inventaris florístics de 
presència (Taula 1). La identificació 
concreta de les espècies s'ha comprovat que 
és una informació útil com a indicadora de 
processos geomorfològics i de la dinàmica 
dels sistemes dunars (Levin et al., 2008). 
En la realització d'aquests inventaris s'ha 
considerat tot el sistema, des de la platja o 
primera línia de costa fins a la part més 


interior amb evidències clares de presència 
de dipòsits —d'arena —d'origen eòlic. 
L'inventari florístic per aquest sistema ha 
donat un resultat de 92 tàxons (Taula 1). 
Aquesta xifra és semblant a la de majoria 
d'altres sistemes dunars descrits recentment 
(Roig-Munar et al., 2007; 2008a; 2008b). 
Així 1 tot, considerant la seva superfície 
reduida es pot considerar una diversitat 
florística prou elevada. 

La particular configuració del sistema, 
que en poca distància passa de la platja, 
primera línia de la costa, a altres hàbitats on 
la influència marina és pràcticament nul-la, 
és una de les explicacions a aquesta 
diversitat florística. Al mateix temps pero, 
no té un gradient tan important de distància 
al mar i es troba immers en un conjunt 
d'ambients prou homogenis, si es compara, 
per exemple, amb el cas de l'arenal de Sant 
Llorenç (Roig-Munar et al., 2009). 
L'anàlisi de les formes vitals (Fig. 7) 
mostra com els teròfits 1 geòfits tenen una 
representació sensiblement més baixa que 

Fig. 6. Vistes de la duna remuntant. 
Fig. 6. Climbing dune view. 


pel conjunt de la flora de l'illa (Fraga et al., 
2004). En canvi, les formes llenyoses, 
caméfits 1 faneròfits, mostren un increment. 
Aquesta configuració pot indicar una major 
estabilitat de la vegetació del sistema (Avis 
1 Lubke, 1996; Musila et al., 2001), en part 
com a conseqüència d'una menor presència 
d'alteracions (Parisod 1 Baudiére, 2006). 
Dels tàxons inventariats un 29% es 
poden considerar com a habituals dels 
sistemes dunars de l'illa, i d'aquests 17 
(1990) són exclusius dels sòls arenosos del 
litoral: Ammophila arenaria subsp. 
arundinacea, Cakile maritima, Calystegia 
soldanella, Chamaesyce peplis, Crucianella 
maritima, Elymus farctus, Eryngium 
maritimum, Euphorbia paralias, E. 
terracina var. retusa, Glaucium flavum, 
Medicago marina, Otanthus maritimus, 
Pancratium maritimum, Polygonum 
maritimum, Pseudorlaya pumila, Raphanus 


Salsola 


raphanistrum subsp. maritimus, 
kali subsp. kali. 

L'element endèmic està poc representat, 
només per tres tàxons de distribució àmplia 
pel conjunt de lilla: Bellium bellidioides, 
Launaea cervicornis i Teucrium capitatum 
subsp. majoricum. Malgrat no tenir aquesta 


consideració de rars, la presència de 
Bellium bellidioides és, en qualsevol cas, 
singular. En aquesta localitat la població 
creix en un talús ombrívol del sistema 
dunar. Un comportament del qual fins ara 
no es tenia cap constància a l'illa. Encara 
que no figura a l'inventari florístic, al no 
créixer directament damunt sòl arenós, 
també s'ha de fer constar la presència a la 
zona d'un població de Pastinaca lucida L. 
Un endemisme gimnèsic relativament rar a 
Menorca, 1 encara més al Migjorn de l'illa. 
L'absència d'endemismes lligats als sòls 
arenosos d'una manera més directa és 

Tàxon 

Ajuga iva subsp. pseudoiva (DC.) 
Briq. 

Ammophila arenaria subsp. 
arundinacea H. Lindb. 
Ampelodesmos mauritanica (Poir.) 
T. Durand et Schinz 

Anagallis arvensis L. subsp. 
arvensis 

Arbutus unedo L. 


Asteriscus aquaticus (L.) Less. 


Atriplex postrata Boucher ex DC. 


Bellardia trixago (L.) All. 
Bellium bellidioides L. 


Beta maritima L. 


Blackstonia perfoliata subsp. 
serotina (Koch ex Rchb.) Vollm. 
Brachypodium phoenicoides (L.) 
Roem. et Schult. 

Brachypodium sylvaticum (Huds.) 
Beauv. subsp. sylvaticum 


Cakile maritima Scop. 
Calystegia soldanella (L.) R. Br. 
Campanula erinus L. 


Carex flacca Schreb. 


Carex hallerana Asso 

Carlina corymbosa L. subsp. 
corymbosa 

Carthamus lanatus L. 
Centaurium erythraea subsp. 
majus (Hoffm. et Link) Melderis 
Centaurium tenuiflorum 
(Hoffmanns. et Link) Fritsch 
Centranthus calcitrapae (L.) Dufr. 
subsp. calcitrapae 

Cirsium vulgare subsp. crinitum 
(Boiss.) Arènes 


Cistus albidus L. 


Cistus monspeliensis L. 
Cistus salviifolius L. 
Crithmum maritimum L. 


Crucianella maritima L. 


Cynodon dactylon (L.) Pers. 
Chamaesyce peplis (L.) Prokh. 


Taula 1. Catàleg florístic de l’ arenal de Sant Llorenç (continuació). 


Tàxon 


Chrysanthemum coronarium L. 
Daucus carota L. subsp. carota 


Desmazeria marina (L.) Druce 


Dittrichia viscosa (L.) Greuter 
subsp. viscosa 

Dorycnium pentaphyllum Scop. 
Elymus farctus (Viv.) Runemark ex 
Melderis 


Erica multiflora L. 


Eryngium maritimum L. 
Euphorbia paralias L. 
Euphorbia terracina var. retusa 
(Boiss.) Willk. et Lange 


Glaucium flavum Crantz 


Hedypnois rhagadioloides (L.) 
F.W. Schmidt 


Helichrysum stoechas (L.) Moench 


Juniperus phoenicea subsp. 
turbinata (Guss.) Nyman 


Lagurus ovatus L. subsp. ovatus 


Launaea cervicornis (Boiss.) Font 
Quer et Rothm. 


Lavatera arborea L. 
Limonium virgatum (Willd.) Fourr. 
Linum strictum L. subsp. strictum 


Linum trigynum L. 
Lobularia maritima (L.) Desv. 
subsp. maritima 


Lonicera implexa Aiton 
Lotus creticus L. 
Lotus cytisoides L. 


Medicago marina L. 


Myrtus communis L. 

Olea europaea var. sylvestris Brot. 
Ononis mitissima L. 

Otanthus maritimus (L.) 
Hoffmanns. 

Pancratium maritimum L. 
Parentucellia viscosa (L.) Caruel 


Tàxo 


Parietaria judaica L. 


Phyllirea media var. media L. 


Pinus halepensis Mill. var. 
halepensis 


Piptatherum miliaceum (L.) Coss. 


Pistacia lentiscus L. 

Plantago bellardii All. subsp. 
bellardii 

Plantago coronopus L. subsp. 
coronopus 

Plantago weldenii Rchb. 
Polygonum maritimum L. 


Pseudorlaya pumila (L.) Grande 
Psoralea bituminosa L. 


Quercus ilex subsp. ilex L. 


Raphanus raphanistrum subsp. 
maritimus (Sm.) Thell. 


Reichardia tingitana (L.) Roth 


Rosmarinus officinalis L. var. 
officinalis 

Rubia peregrina var. longifolia 
(Poir.) Rouy 

Rumex bucephalophorus subsp. 
gallicus (Steinh.) Rech f. 
Rumex conglomeratus Murray 


Ruta angustifolia Pers. 
Salsola kali subsp. kali L. 


Smilax aspera L. var. aspera 
Solanum nigrum L. subsp. nigrum 
Sonchus oleraceus L. 


Stachys ocymastrum (L.) Briq. 


Teucrium capitatum subsp. 
majoricum (Rouy) 

Urginea maritima (L.) Baker 
Valantia muralis L. 
Verbascum sinuatum L. 
Vulpia ciliata Dumort. subsp. 
ciliata 


Table 1. Checklist of the plants from l'Arenal de Sant Llorenç (continuation). 

també una dada a tenir en compte. 
L'abséncia de tàxons allóctons es pot 
considerar un altre dels indicis sobre el bon 
estat de conservació del sistema 1 que les 
alteracions causades per l'activitat humana 
sembla que hagin tingut una baixa 
intensitat, tot 1 la presència de construccions 
antigues que revelen una mínima activitat 
antròpica, possiblement en l'àmbit de la 
ramaderia o l'aprofitament dels recursos 
forestals. La resta de components de 
l'inventari — florístic presenten — una 
distribució àmplia en relació al conjunt de 
l'illa. De totes maneres, alguns dels 
considerats com a més rars estan relacionats 
amb els sistemes dunars (Fig. 8). 

Otanthus maritimus té en aquesta 
localitat l'única població coneguda a l'illa 
(Gil et al., 1999). S'ha de fer constar que en 
els treballs de camp fets per aquest estudi 
s'ha constatat el deteriorament important 
que pateix aquesta població. Actualment 
només està formada per un únic individu. 
Els altres semblen haver desaparegut a 
causa dels temporals del darrer hivern 1, en 
part per la pressió antròpica. 


Faneròfits 
15% 








Lianes 


395 Teròfits 


3690 


Geòfits 
495 Hemicriptóf its 
2196 
Fig. 7. Representació de les formes vitals del 
sistema dunar de cala Escorxada. 
Fig. 7. Life forms representation at cala Escor- 
xada dune system. 

Fig. 8. Biogeografia de la flora vascular al 
sistema dunar de cala Escorxada. 

Fig. 8. Biogeography of vascular plants recor- 
ded at cala Escorxada dune system. 


Crucianella maritima és un psammòfil 
que només es coneix de la costa sud de 
l'illa (Cardona et al., 2005). L'espècie té 
poblacions importants a les platges de Sant 
Tomàs 1 Son Bou, però així 1 tot les 
poblacions més reduides com aquesta de 
Cala Escorxada també poden tenir interès 
per a la seva conservació. 

A l'inventari florístic també desta-quen 
algunes espècies com Calystegia sepium o 
Cirsium vulgare, que indicarien una certa 
frescor constant en el subsòl. 

Actualment açò sembla poc evident, 
però la seva presència estaria d'acord amb 
l'apreciació geomorfològica que una part de 
l'arenal s'hauria format a partir del 
rebliment d'una petita Zona humida o bassa. 
Precisament, aquestes espècies — s'han 
localitzat en la cota més baixa del sistema 
dunar. 

En aquest sistema la zonació de la 
vegetació és marcada (Fig. 9), aquest fet pot 
servir per interpretar una possible evolució 
geomorfológica del sistema, especialment 
pel que es refereix a un possible llit de 

Fig. 9. Mapa de vegetació del sistema dunar de cala Escorxada. 
Fig. 9. Vegetation map of cala Escorxada dune system. 

torrent o una antiga zona humida. En 
aquesta distribució de la vegetació també es 
veu prou clarament la penetració cap a 
l'interior d'espécie típiques del dinamisme 
de l'arena. Aquest és el cas de la 
prolongació cap a l'interior, seguint el que 
seria el llit del torrent, de la vegetació 
dominada per Eryngium maritimum 1 altres 
psammòfils nitròfils. També és evident la 
localització de la població de Crucianella 
maritima en un àrea molt concreta. En el 
seu conjunt, aquesta zonificació ben 
definida es pot considerar també 
responsable de la diversitat d'espècies 
existent (Acosta et al., 2009). 


Anàlisi comparativa i estat de 
conservació dels sistemes dunars de 
Parenal de Sant Llorenç i Cala 
Escorxada 


Els dos sistemes dunars que apareixen 
descrits en aquesta publicació, arenal de 
Sant Llorenç i aquest de cala Escorxada, es 
troben en una situació geogràfica semblant 1 
a la vegada, aparentment, també mostrarien 
semblances en la seva configuració. 
Aquestes circumstàncies justifiquen que es 
faci una senzilla anàlisi comparativa dels 
resultats obtinguts en l'apartat de florística 1 
sobre el seu estat de conservació. 

Una de les principals diferències entre 
els dos sistemes és la seva configuració, 
mentre que l'arenal de Sant Llorenç 
presenta una discontinuitat provocada pel 
torrent de Trebalúger, a cala Escorxada hi 
ha una continuitat des de la platja fins a la 
part més interior. En aquesta darrera 
localitat açò permet que, proporcionalment, 
les espècies més psammòfiles penetrin més 
cap a l'interior. Aquest fet, juntament amb 
l'absència d'alteracions es tradueixen en 
una zonificació més clara de la vegetació 
(Fig. 9). Aquestes diferències també són les 


que poden explicar millor els diferents 
resultats obtinguts en l'inventari florístic. 
L'arenal de Sant Llorenç amb 180 tàxons 
pràcticament dobla el de cala Escorxada 
amb poc més de 90 tàxons. Basta fer una 
ullada ràpida a les taules de resultats 
d'aquests dos inventaris per apreciar que les 
plantes que només s'han trobat a Sant 
Llorenç tenen hàbits generalistes pel que fa 
als ambients on creixen habitualment o bé 
són característiques d'altres més específics 
(per exemple zones humides) que en 
aquella zona tenen contacte directe amb el 
sistema dunar. Acó mostraria una vegada 
més la importància de la presència del 
mosaic d'hàbitats 1 les zones de transició en 
la biodiversitat d'una zona concreta (Ries et 
al., 2004). 

La representació gràfica de les 
categories biogeogràfiques (Figs. 8 1 10) 
mostra una elevada coincidència entre els 
dos 1 a la vegada amb la que correspon al 
conjunt de la flora de l'illa. Per tant, ens 
trobaríem davant una composició florística 
que des del punt biogeogràfic està d'acord 
amb el caràcter mediterrani de la flora del 
territori insular. Només s'observa una 
variació a l'alça en els tàxons de distribució 
Mediterrani-atlàntica a cala Escorxada. 

Fig. 10. Biogeografia de la flora vascular del 
sistema dunar de Sant Llorenç. 

Fig. 10. Biogeography of vascular plants recor- 
ded at Sant Llorenç dune system. 

Fig. 11. Representació de les formes vitals del 
sistema dunar de Sant Llorenç. 

Fig. 11. Life forms representation at Sant 
Llorenç dune system. 


Aquest resultat coincidiria amb l'apreciació 
ja comentada de què aquest sistema dunar 
presenta ambients més frescos per la seva 
particular configuració geomorfológica. Les 
plantes amb aquesta distribució tenen 
precisament una preferència per aquests 
ambients. 

En canvi, la representació de les formes 
vitals (Figs. 7 1 11) mostra diferències més 
importants entre els dos sistemes. Mentre 
que a l'arenal de Sant Llorenç és coincident 
amb el que s'obté pel conjunt de la flora de 
l'illa (Fraga et al., 2004), a cala Escorxada 
algunes formes presenten variacions 
significatives. Aquest contrast entre la 
biogeografia 1 les formes vitals seria una 
dada que confirmaria la diferent situació en 
qué es troben els dos sistemes i 
possiblement també l'evolució que han 
seguit al llarg del temps (Lubke et al., 
1996; Kutiel et al., 2000). Mentre que 
l'arenal de Sant Llorenç es trobaria en 
situació de més alteració 1 poca estabilitat, 
que afavoreix les plantes de cicle anual, 
cala Escorxada és un sistema més estable 1 
consolidat amb menys alteracions, tot 1 que 
també hi ha evidències d'una extracció 


d'arena, però a petita escala i només 
afectant un part molt concreta del sistema. 
A aquesta situació també s'hi referiria la 
major presència de tàxons psammòfils a 
cala Escorxada. Tot 1 estar adaptats al 
dinamisme de l'arena, les alteracions 
d'origen antròpic els perjudiquen (Rust 1 
Illenberger, 1996, Kutiel, 2001). 

Així l'absència d'alguns d'ells a l'arenal 
de Sant Llorenç podria ser a causa d'una 
major freqüentació humana o altres 
alteracions d'origen antrópic com ara la 
modificació de la vegetació o l'excés de 
pastura en époques passades (Tzatzanis et 
al., 2003). Aquest diferent estat de 
conservació també quedaria reflectit en 
altres components —florístics com la 
presència/absència de tàxons al-lòctons o la 
importància dels ruderals. 

A banda d'aquests indicadors d'un 
diferent estat de conservació 1 d'evolució de 
les alteracions, la comparació de la 
composició florística també ens informa de 
dos sistemes diferents en el que seria la 
configuració original. La presència, encara 
que actualment testimonial, d'espècies 
habituals de comunitats vegetals de la part 
interior dels sistemes dunars a l'arenal de 
Sant Llorenç ens indica que en aquest 
sistema anteriorment hi havia una vegetació 
prou diferent a l'actual. En canvi, a cala 
Escorxada aquestes comunitats és possible 
que mai s'arribassin a desenvolupar a causa 
sobretot de les seves dimensions més 
reduides. 

En conclusió, ens trobem davant dos 
sistemes que són semblants en la seva 
composició florística de manera general, 
però que a la vegada han seguit patrons 
diferents en la seva evolució, tant pels 
processos naturals, com a causa de la 
influència antròpica. En aquest darrer 
aspecte seria interessant valorar fins a quin 
punt seria possible restaurar unes 
condicions més semblants a les originals a 

l'arenal de Sant Llorenç. Per exemple 
tornar a recuperar les comunitats vegetals 
de la part més interior del sistema dunar, 
que a la vegada són les que tenen un major 
interès per la seva especificitat a l'illa de 
Menorca, tant per la presència d'ende- 
mismes vegetals com d'espècies de 
distribució restringida. 

En el mateix sentit de la conservació 
s'ha d'esmentar la situació de degradació 
que, aparentment, estaria començant a patir 
el sistema de cala Escorxada. La disminució 
alarmant de la població d'Otanthus 
maritimus amb l'augment de la 
freqüentació humana com una possible 
causa seria un primer senyal d'alerta a 
considerar. 

